Τι είναι η πρόσκληση;
Μια πρόσκληση είναι ένα αρχείο που παρέχεται στους χρήστες που επιθυμούν να υποβάλουν αίτημα για πιστοποιητικό από μια αρχή πιστοποίησης. Μετά την ολοκλήρωση της δημιουργίας αρχής πιστοποίησης, ο Βοηθός πιστοποιητικών σάς βοηθάει να παραδώσετε την πρόσκληση στους χρήστες. Ο χρήστης μπορεί να κάνει διπλό κλικ σε αυτήν την πρόσκληση για να τον καθοδηγήσει ο Βοηθός πιστοποιητικών στη διαδικασία υποβολής αιτήματος ενός πιστοποιητικού.

Τι είναι ένας ιστότοπος αρχής πιστοποίησης;
Παρέχεται ένας ιστότοπος της αρχής πιστοποίησης για τους χρήστες που επιθυμούν να χρησιμοποιήσουν το Διαδίκτυο για να πραγματοποιήσουν λήψη της πρόσκλησης και των πιστοποιητικών της αρχής πιστοποίησης. Ο ιστότοπος παρέχεται κυρίως για χρήστες που ενδέχεται να μην έχουν λάβει επίσημα μια πρόσκληση ή τα πιστοποιητικά από την αρχή πιστοποίησης. Επίσης, ο ιστότοπος παρέχει πληροφορίες ώστε οι χρήστες να μπορούν να επιβεβαιώσουν ότι ο ιστότοπος ανήκει στην αρχή πιστοποίησης. Για επιβεβαίωση, εμφανίζονται το αποτύπωμα SHA-1 του πιστοποιητικού της αρχής πιστοποίησης και η διεύθυνση email της διοίκησης της αρχής πιστοποίησης.

Τι σημαίνει «Υπογραφή της πρόσκλησής σας»;
Όταν ένας χρήστης υποβάλλει αίτημα για πιστοποιητικό από μια αρχή πιστοποίησης, μια υπογεγραμμένη πρόσκληση βεβαιώνει τον χρήστη ότι η πρόσκληση είναι όντως από αυτήν την αρχή πιστοποίησης και δεν έχει τροποποιηθεί.